...međunarodnih institucija i medija, sve vas srdačno pozdravljam i otvaram 20. sjednicu Doma naroda Parlamentarne skupštine BiH. Na današnjoj sjednici prisutno je 13 delegata, je li tako, i to tri iz reda bošnjačkog naroda, pet iz hrvatskog i pet iz srpskog. Gospoda Sulejman Tihić i gospođa Čolo opravdali su odsustvo, s obzirom da su spriječeni da prisustvuju sjednici. Kolegij je predložio dnevni red koji ste dobili. U odnosu na taj dnevni red, Kolegij se usaglasio da se uvrsti i peta tačka, a to je Izvještaj Zajedničke komisije za usaglašavanje teksta o Prijedlogu zakona o izmjenama i dopunama Zakona o jedinstvenom matičnom broju, budući da se ta komisija usaglasila i pripremila Izvještaj. To je usaglašeni tekst dnevnog reda. Pitam delegate imaju li prijedloga i dopuna dnevnog reda. Ako nemaju, usaglašeni dnevni red Kolegija se smatra prihvaćenim. Prelazim na prvu tačku dnevnog reda, a to je: Ad. 1. Odluka o učešću jedinica Oružanih snaga u operaciji podrške miru „Iračka sloboda“ u Iraku radi potvrđivanja – podnosilac: Predsjedništvo BiH Dobili ste ... Izvještaj nadležne komisije. Predstavnički dom potvrdio je ovu odluku. Otvaram raspravu. Ko je zainteresovan za učešće u radu? Delegat Šaraba. Pa ja mislim da može sjedeći zato što je ovo sto i da nema potrebe, jednostavnije je sjedeći raditi.
Zahvaljujem, gospodine predsjedavajući. 2 Uvažene kolege delegati, ja sam svoj stav po pitanju ovoga izvještaja iznio juče na Komisiji za odbranu i bezbjednost. U međuvremenu sam predložio da se na današnjoj sjednici Doma donese sljedeći zaključak. Dakle, 'da se odloži izjašnjavanje o potvrđivanju Odluke Predsjedništva o učešću jedinice Oružanih snaga u operaciji podrške miru iz razloga koji su navedeni, a to je da Ministarstvo odbrane u međuvremenu, dakle do naredne sjednice, pripremi jednu informaciju, a to je informaciju koja se zasniva na Zakonu o upućivanju pripadnika Oružanih snaga, policijskih službenika u operacije podrške miru, u skladu sa članom 4. da se izvrši procjena bezbjednosti na području prije nego što se izvrši upućivanje jedinice.' S obzirom da je to zakonska odredba, ja smatram da je ovaj zaključak potpuno opravdan i utemeljen. Toliko i zahvaljujem, gospodine predsjedavajući.
Hvala lijepo. Izvolite dalje. Gospodin Zrno je prvo tražio, gospođo Majkić, pa onda gospođa Majkić.
Zahvaljujem. Pozdravljam Vas, predsjedavajući, članove Kolegija koji predsjedava, kolegice i kolege zastupnike, sve nazočne ovdje. Ja sam dužan samo ovaj dom izvijestiti ne detaljno, uglavnom ono što je već kazano o odluci Komisije za obranu i sigurnost sa dvije sjednice od 24.7. i jučer 29.7. Komisija je podržala Odluku Predsjedništva i predlaže našem domu da prihvati Odluku Predsjedništva, da se pozitivno odredi prema njoj, bez obzira na zahtjev mog cijenjenog kolege Šarabe. Ja mislim da su sve procedure ovdje ispoštovane, da ovo nije odluka koja se donosi ad hoc, koja se donosi odjednom ili iznenada. Odluka je dugo pripremana i dugo je pripreman kompletan proces odlaska naše postrojbe u bazu Viktorija u Iraku. I ja ću kao predsjedavajući Komisije za obranu i sigurnost, a temeljem određenja ove komisije, još jednom predložiti kolegama da prihvatimo ovu odluku. Zahvaljujem.
Ima li još zainteresovanih? A pardon, gospođa Majkić, to sam već rekao, pa gospodin Rajić.
Poštovani članovi Kolegija, poštovane koleginice i kolege, dakle, ja želim da kažem da je stav SNSD-a da Odluku o učešću jedinica Oružanih snaga u operacijama podrške miru treba prihvatiti. 3 U ime sad lično, s obzirom da imam pravo da kao žena u Komisiji za odbranu i bezbijednost, a i evo u Domu, imam pravo na drugačiji senzibilitet. S obzirom na opasnosti koje se mogu dogoditi tamo na mjestu gdje naši ljudi idu, ja ću da kažem da će Klub delegata srpskog naroda u većini podržati ovu odluku ali da ja moram ostati suzdržana da bih ostala dosljedna tome da postoji potencijalna opasnost da se tim ljudima nešto dogodi. Dakle, ja ću biti „suzdržana“, a klub će glasati „za“. Hvala.
Ima li još? Gospodin Rajić, pa Jović.
Hvala, gospodine predsjedavajući. Uvažene koleginice i kolege, poštovani gosti, osjećam se dužnim da o ovoj temi progovorim barem nekoliko rečenica. Znam da je vrlo teško pitanje, jedno od najtežih pitanja koja se mogu pojaviti pred bilo kojim parlamentom u svijetu da odlučuje o uključivanju svojih oružanih snaga u različite mirovne procese koji postoje na svijetu, jednako oni koje vode se pod okriljem UN ili koje se vode u koalicijskim sporazumima, odnosno u ... snagama NATO saveza. Dakle, razumijem razloge koje su navodile kolege koji su govorili prije. Odluka nije laka ali moramo biti svjesni da ne možemo birati između evropskog puta i euroatlantskih integracija i špekulacija sa teškoćama s kojima će se susresti naši ljudi, naši sinovi koji idu tamo, koji će ići danas ili u nekim drugim misijama. Ali bih htio podsjetiti da pri našem kolebanju smo dužni imati jedan moralni obzir prema svijetu koji od nas očekuje da sudjelujemo, jer ovo je zemlja u kojoj se svijet dobro iskazao, namučio pa, ako hoćete, iskrvario kada je trebalo rješavati pitanje tih krvavih sukoba u BiH. Prema tome, svjestan sam opasnosti, svjestan sam ograničenja koja postoje u odlučivanju jer nije direktno vezano za misije pod okriljem UN ali sam svjestan da BiH ima moralni dug prema miru u svijetu, bez obzira na koji se način to rješava. Hvala.
Gospodin Ivo Miro Jović. IVO MIRO
: Hvala lijepa, gospodine predsjedatelju. Pozdravljam vas i dopredsjedatelja kao i sve svoje uvažene kolege zastupnike i sve goste na ovom zasjedanju. Ja se želim pridružiti onima koji kažu da je ovaj čin koji bi trebali danas ovdje mi donijeti – moralne je naravi i pokazati da BiH je zemlja koja je samo prije 10-12 godina ili 13 itekako uživala pogodnost mirovnih snaga koje su donosile na ove prostore mir. Jer, da njih nije bilo, pitanje je koliko bi učinak smrtnosti rata bio puta veći i tko zna kada bi došlo do prekida ratnih djelovanja u BiH!? 4 Zato izražavam svoje zadovoljstvo da reforma koja je postignuta u Oružanim snagama BiH i na ovakav način pokazuje koliko je ona daleko otišla i smijem i usudim se reći da u našoj društvenoj zajednici nema ni tranzicijskog procesa niti reforme toliko snažne, jake i dobre, koja bi se mogla tako visokom ocjenom okarakterizirati. Zato s moje strane puna podrška za donijeti odluku da sudjeluju naše snage simboličnog naziva u Iraku Viktorija, zajedno sa snagama drugih zemalja, upravo onih zemalja od kojih očekujemo potporu na našemu putu za integraciju u NATO zemlje. Ne možemo očekivati da budemo sastavni dio svijeta niti da pripadamo zajednici zemalja koje su u NATO-u ako nećemo i na ovakav način pokazivati svoju spremnost. Znam o čemu smo možda mogli više razgovarati. Preko 2 milijuna maraka za šest mjeseci izdvojit će se financijskih proračunskih sredstava za ovu postrojbu od svega 50-tak ljudi. Međutim, raduje, raduje činjenica da smo došli u tu fazu da mi kao zemlja možemo i po ovom osnovu biti prepoznatljivi. S moje strane a duboko vjerujem i političke opcije u kojoj pripadam da smo zainteresirani da se donese odluka podrške ovoj odluci.
Hvala lijepo. Gospodin Ibrahimpašić.
Kad bi mi ovo odbili, kakvu bi poruku slali, pa recimo, i čelnicima NATO-a. Zašto ja to kažem? Prvo, radi percepcije u Iraku. Nije Irak ono što je bio, kako ga mi u glavama poimamo. Evo, reći ću jedno iskustvo. Kad smo bili nedavno u posjeti Parlamentu Baden-Wirtenbergu, onda sam ja pitao tamo poslanike, je li, razgovarali smo s njima - dobro, zašto vi, evo tamo je mercedes, zašto vi u Rumuniju tjerate sada lijevanje blokova onih za mercedesove motore, kad je to ovdje godinama Famos radio veoma dobro i uspješno? Percepcija da ste vi nestabilna zemlja. Znači BiH, i radi te percepcije mi izbjegavamo. Pa je li to zato što je Rumunija u NATO-u? To sam privatno pitao. Jeste. Dok god ne dođe NATO ovde, neće biti značajnog razvoja i ulaganja. To je činjenica. Kapital je roba koja je veoma plašljiva, ako nema takav jedan policajac, tako da kažem, ko će garantovati za to. Od toga ulaganja, ima ovo na sitno, evo koliko se mučimo svi do sada. Zbog toga sam ja za to da se glasa da ljudi odu. A na kraju krajeva, gospođo Majkić, oni su profesionalci. Nisu oni ono regrutovana vojska pa nečiji sin tamo. Ti su ljudi potpisali ugovor i ... bave se tim poslom. Eto. Dakle, ja ću glasati „za“.
Hvala lijepo. Gospodin Filipović. 5
Vrlo kratko. Ja ću sa jednom rečenicom reći ono što mislim. Ja držim da je prihvaćanje ove odluke u Parlamentu BiH najmoralniji čin ove zemlje kao dug za sve što su dali BiH kroz sve postrojbe, dakle one koje su boravile u našoj zemlji. I budući mi imamo zajedničku sjednicu nakon ove sjednice, i još četiri točke, ja bih volio kad bi se privela kraju ova rasprava da se pristupi odlučivanju. Hvala.
Ima li još zainteresovanih? Čuli smo valjda više sve. Ja imam prijedlog zaključka. Uobičajeni zaključak ide nakon odluke, ali ovaj prijedlog zaključka ne bi imao smisla nakon odluke. Sada da se dogovorimo, da li da stavim zaključak, pošto je jasno da on neće dobiti ili da idem poslovnički, prvo ide prijedlog komisije i odluka. Dakle, zaključak poslovnički, prvo ide prijedlog komisije i odluka kako je definisana. Ja to prvo, delegat Šaraba, moram staviti na glasanje. Dakle, molim vas da pristupimo izjašnjenju. Ko je za to da se donese ova odluka o učešću jedinica Oružanih snaga BiH u operaciji podrške miru Iračka sloboda u Iraku radi potvrđivanja? Mogu da konstatujem da je dva, četiri, šest, osam, 10 glasova „za“. Ko je „protiv“? Nema niko. Je li ima iko? Nema. Ko je „suzdržan“? Uz 10 glasova „za“ i dva „suzdržana“, donesena je ova, pardon 11 „za“. Onda nisam dobro izbrojao. Da, dobro, u pravu ste. Predlažem da o tačkama Ad. 2., Ad. 3. i Ad. 4. vodimo zajedničku raspravu. Ako ima neko interes da povodom ovih tačaka iznese neku svoju rezervu, a da se izjasnimo u cjelini za davanje ove saglasnosti za ove sporazume jednom odlukom. Ima li zainteresovanih za raspravu? Nema. Molim vas da se izjasnimo. Ko je za to da se izjasnimo da se dadnu saglasnosti za ratifikacije sporazuma pod tačkom 2., 3. i 4. dnevnog reda? Konstatujem da smo ... donijeli sa 13 glasova „za“ jednoglasno. Prelazimo na petu tačku dnevnog reda: 6 Ad. 5. Izvještaj Zajedničke komisije za usaglašavanje teksta o Prijedlogu zakona o izmjenama i dopunama Zakona o jedinstvenom matičnom broju Dobili ste Izvještaj Zajedničke komisije. Zajednička komisija je usvojila osnovni tekst ovog zakona bez amandmana koji je bio sporan. Po članu 118. Poslovnika Doma naroda moramo glasati o izvještaju zajedničke komisije. Usvajanjem izvještaja, usvaja se praktično i zakon. Predstavnički dom usvojio je Izvještaj Zajedničke komisije. Ima li zainteresovanih za raspravu? Nema. Pristupamo glasanju. Ko je za Izvještaj Zajedničke komisije? Hvala. Konstatujem da je jednoglasno usvojen Izvještaj Zajedničke komisije, čime je usvojen ovaj zakon. Zaključujem 20. sjednicu Doma naroda i hvala vam na efikasnosti. Sjednica je završena u 11,00 sati.